134 



der vender bort fra Hængslet , benyttes maaske som 

 Haandtag for at aabne den igjen, naar den har været 

 slaaet fast i for at afværge et Angreb. Dens Omrids er 

 aflangt for at kunne passe til et skraat Gjennemsnit af 

 Røret; dens Rand skraat afskaaret opefter for at kunne 

 slutte desto bedre. Den 11 — 12"' lange Edderkop (fra 

 Mentona), som bebor disse velbeskyttede underjordiske 

 Huler, har faaet Navnet Nemesia eleanora. Yderdøren 

 var udmærket godt skjult af Mosset, der voxede oven paa 

 den og hen over den, men ikke sjælden forlænger den øvre 

 Del af Røret sig et Stykke op overjorden mellem Mosset, 

 saa at Edderkoppen om Natten kan ligge i Baghold i 

 den halvaabne Dør, rede til at gribe sit umistænksomme 

 Bytte. Inderdøren forsvarer den muligvis ved at stemme 

 sin Ryg imod den. 1 denne Arts Reder fandt M. ofte 

 indtil 24 smaa Unger, klyngende sig sammen under 

 Moderen og ved Siden af den, og en enkelt Gang des- 

 uden 2 eller 3, som vare tre Gange saa store som de andre, 

 saa at der altsaa gjælder om denne Art, hvad ovenfor 

 er anført om N. Simoni, i Modsætning til f. Ex. den 

 følgende Art, hvis Unger begynde deres Eneboerliv meget 

 tidlig. 



Der staar endnu tilbage at omtale to Former af disse 

 Reder med tynd Yderdør, men solid Inderdør, som have 

 det til fælles, at Røret er grenet ligesom den anden 

 ovenfor omtalte Redeform uden Inderdør; i den af dem, 

 der tilhører Nemesia congener (fra Hyéres), er der kun én 

 kort Sidegren, der . aldrig naar op til Overfladen, og 

 Inderdøren er anbragt lige i Vinklen , saaledes at den 

 kan svinge om sit Hængsel og efter Omstændighederne 

 lukke som en Prop for den ene eller for den anden Gren; 

 i Overensstemmelse med denne dens Bestemmelse er den 



